ทางด้านการระบายน้ำในเขื่อนป่าสัก จ.ลพบุรี นายศักดิ์ศิริ อยู่สุข หัวหน้าโครงการส่งน้ำและบำรุงรักษาเขื่อนป่าสักชลสิทธิ์ จ.ลพบุรี เปิดเผยว่า สำหรับการระบายน้ำจากเขื่อนป่าสักในวันที่ 26 ก.ย. ทางเขื่อนได้ลดปริมาณการระบายน้ำลงอีกจากเดิม 20 ล้านลูกบาศก์เมตรต่อวัน เหลือเพียง 13 ล้านลูกบาศก์เมตรต่อวัน คิดเป็น 150 ลูกบาศก์เมตรต่อวินาที เพื่อไม่ให้มีผลกระทบกับการระบายน้ำของเขื่อนเจ้าพระยา จ.ชัยนาท ที่มีการระบายน้ำอยู่ที่ 2,100 ลูกบาศก์เมตรต่อวินาทีอย่างไรก็ตาม หากมีน้ำทะเลหนุนขึ้นมาในวันที่ 28 ก.ย.นี้ เชื่อว่า จะส่งผลให้เกิดผลกระทบกับจังหวัดในพื้นที่ท้ายเขื่อน อาทิ ลพบุรี , สระบุรี , พระนครศรีอยุธยา และกรุงเทพ อย่างแน่นอน และหากมีการระบายที่พอเหมาะ เชื่อว่าพื้นที่ดังกล่าวจะไม่ได้รับผลกระทบ"ระดับน้ำในเขื่อนจากเดิมที่มีอยู่ 680 ล้านลูกบาศก์เมตร ซึ่งได้เพิ่มเป็น 700 ล้านลูกบาศก์เมตร เนื่องจากมีน้ำที่ไหลเข้าเขื่อนในปริมาณมาก เชื่อว่าปริมาณน้ำในวันที่ 26 ก.ย. จะไหลเข้าเขื่อนป่าสักไม่น้อยกว่า 40 ล้านลูกบาศก์เมตร "นายศักดิ์ศิริ กล่าวส่วนการช่วยเหลือประชาชน ที่ได้รับผลกระทบจากภาวะน้ำท่วมที่ จ.อ่างทอง นายวิบูลย์ สงวนพงศ์ ผู้ว่าฯ จ.อ่างทอง กล่าวว่า ขณะนี้ระดับน้ำเจ้าพระยาได้สูงขึ้นอีก 25 ซ.ม. ทำให้น้ำไหลเข้าท่วมบ้านเรือนประชาชนในพื้นที่หลายตำบล ทั้งนี้ ได้เร่งรัดให้หน่วยงานที่เกี่ยวข้อง ออกช่วยเหลือราษฎรที่ได้รับความเดือดร้อนแล้ว โดยเฉพาะ อบจ.อ่างทอง, เทศบาล และ อบต.แต่ละพื้นที่ ให้สนับสนุนด้านเครื่องจักรกล และอื่นๆ นอกจากนี้ยังได้จัดส่งเครื่องสูบน้ำของชลประทาน ขนาด 20 นิ้ว ให้กับพื้นที่เสี่ยงภัย เพื่อนำไประบายน้ำอย่างเร่งด่วนแล้วนายชัย สุวพันธุ์ นายกเทศมนตรีเมืองอ่างทอง กล่าวว่า จากการวัดระดับน้ำบริเวณศาลากลางจังหวัดอ่างทอง พบว่า ได้เพิ่มสูงขึ้นถึง 7.50 เมตร จนเลยระดับวิกฤตไปแล้ว ทำให้ระดับน้ำสูงพ้นตลิ่งโดยเฉลี่ย 50 ซ.ม. แต่ขณะนี้น้ำยังไม่ไหลเข้าท่วมในพื้นที่เขตเศรษฐกิจ และสถานที่ราชการสำคัญๆ อาทิ ตลาดเทศบาล ศาลากลาง ไฟฟ้าฝ่ายผลิต องค์การโทรศัพท์ โรงพยาบาล ฯลฯเนื่องจากทางจังหวัดได้ทำเขื่อน และเสริมคันกั้นน้ำให้สูงขึ้นเอาไว้ก่อนหน้านี้ ทำให้สามารถรับน้ำได้ถึง 8.50 เมตร
ในวันที่ 26 ก.ย. จะไหลเข้าเขื่อนป่าสักไม่น้อยกว่ากี่ล้านลูกบาศก์เมตร 
150 ลูกบาศก์เมตร